text:
Archivo di October, 2014
E nomber di Ocando Paz ta bon conoci na Aruba, ya cu su relacionnan cu Hendrik Croes, como su abogado (y socio?), a permitie haci su negoshinan via nos isla. E tabata bin cu su avionetanan priva, den cual e tabata trece droga den e parti patras, djey e tabata sali rumbo pa Miami y Fort Lauderdale, unda e droga tabata ser bendi. DEA tabata completamente na altura di su movimentonan, y den nan archivonan nan tin henter e historial di e narcotraficante ey y su aliadonan. Despues di bende e droga nan tabata recoge e placa y e tabata bin cune Aruba, unda nan tabata hiba e maletanan hotel Concorde, unda Ocando tabata tin un suite (721) reserva henter aña. Ey nan tabata conte cu e ayudo di algun croupier despues di nan trabao. Ey tambe e tabata hunga hopi placa den casino cu Hendrik sinta banda di dje!
Awe mi ta publica algun nota relaciona cune, pa hende mira ta te ki extremo Hendrik tabata dispuesto di yega pa calma su hamber insaciable pa placa. No tabata importe di unda o con e tabata bin, con tal cu e tabata caba parcialmente den su saco. Ocando Paz a trafica mas di 5 mil kilo di cocaina via Aruba, cu tabata e punto intermedio di su vuelonan pa e parti sur di Merca, y e centro di su operacionnan clandestino. E tabata un piloto di e Forzanan Aereo Venezolano, cu lazonan di Amistad y comercial cu algun politico ayega na e Gobierno di MEP di e tempo ey. Hendrik tabata e Ministro di Justicia!
“In-state tuition” pa studiantenan Arubiano a bira un realidad
ORANJESTAD (AAN): Diahuebs dia 30 di october Minister Michelle Hooyboer-Winklaar, den nomber di Gobierno di Aruba, a firma un “State to State agreement” cu e estado di South Carolina, na Merca. Di parti di South Carolina e actual Gobernador, Nikki Haley a firma y formalisa e acuerdo cu Aruba.
Formalisacion di e acuerdo a bin despues di varios luna di preparacion entre Ministerio di Enseñansa di Aruba, Universidad di Aruba y Universidad di South Carolina, specificamente representante Dr. Robin DiPietro. Aruba, particularmente Universidad di Aruba, ya tin varios aña di bon colaboracion cu Universidad di South Carolina y recientemente a caba di extende e colaboracion aki.
A listra dos avion di Chapi Air:
ORANJESTAD(AAN): Un caso cu ta worde investiga relaciona cu biahenan comercial ilegal a conduci na tres detencion. E tres detencionnan aki ta e conocido piloto Efi Tromp, un piloto Venezolano Santiago Terife y tambe un Piloto Arubiano cu ta traha na AGS pero cu den tempo liber tambe ta bula entre Aruba cu Venezuela pa mesun grupo di Chapi Air.
E weekend cu a pasa, un avion cu Efi Tromp ta usa pa bula entre Aruba cu Venezuela a worde prohibi pa sali di Venezuela. A ground esaki. Asina mes a sigui haci vuelonan cu otro avionnan cu tin. Lo ta cobra 280 Dollar pa e biahe pa bay y bin entre e dos paisnan.
ORANJESTAD (AAN): Diamars merdia cu urgencia varios unidad a dirigi nan mes pa un cas di famia situa den Panamastraat.
Segun informacion cu nan a ricibi cu un personal di Brandweer tabata come na mesa y na dado momento a pega cu su cuminda y practicamente a stop di hala rosea. Na yegada di e varios unidad nan, ta bin topa cu e Comandante Suplente di Brandweer sr. John Kelly.
Personal di Ambulance inmediatamente a cuminsa cu CPR mirando cu e no tabata duna señal di bida.
ORANJESTAD (AAN): Den un encuentro hopi positivo cu Fundacion pa nos comunida, Minister di Asuntonan Social, Hubentud y Labor, drs Paul Croes a intercambia ideanan riba e plannan di Fundacion Pa Nos Comunidad (FPNC) y tambe su vision pa locual ta trata e arena social.
Hopi tabata e puntonan y e interesnan comun entre e vision di e Minister y meta di FPNC. Un proyecto cu ta hopi interesante ta esun di reintegracion di personanan den e mercado laboral y tambe e proceso di participacion mas activo di nos ciudadanonan den comunidad.
Cu cambio den Codigo Civil:
ORANJESTAD (AAN) – Matutino DIARIO a acerca sra. Monique Plaza- Maduro, funcionario di Oficina Central di Estadistica (CBS), encarga cu asuntonan di e populacion di Aruba.
El a elabora tocante divorcionan den nos Isla, cu ta un tema cu recientemente CBS a haci un analisis di dje.
Sra. Plaza a duna di conoce cu nan ta haya cifranan di divorcio di dos forma: un di nan ta via Registro Civil y Censo, cu cual pa añanan tin un samenwerkings y ta aporta cifranan pa cuartal na CBS. E otro forma di haya cifranan ta atravez di censonan.
ORANJESTAD (AAN): Hopi bunita sigur, y di aplaudi, ta e hecho cu porfin e implementacion di ley di cacho a bay Gobernador.
Esey kiermeen pa dia 1 di Januari venidero, e ley nobo ta drenta na vigor y ningun cacho no mag di ta los riba caya.
Bon trabao di Parlamento y Gobierno pa pasa e ley aki.
Trahando cu Mary Joan Foundation:
ORANJESTAD (AAN) – E Trahador Social di Mary Joan Foundation, Consuela Cameron, actualmente tin un aña y mey trahando pa e fundacion.
Den nos entrevista cu e hoben aki, nos a haci un pregunta un tiki sensible, y esaki ta con e mes ta maneha su propio emocionnan, ora cu kizas tin algo ta afecta su animo na pia di trabao.
“Personalmente, mi a scoge pa e area di estudio di Trahador Social (na Universidad di Aruba) y nan ta prepara bo con pa deal cu situacionnan y emocionnan. Importante ta cu bo mester sa unda bo ta pone bo barera y no tume mucho personal”, e hoben a indica.
ORANJESTAD.(AAN);. Casi tur parti di mundo camera di seguridad a bira un obligacion, pa entre otro frena criminalidad. Den mayoria di pais, nan e tin efecto y ademas e ta evidencia den caso nan unda crimen a wordo cometi.
Recientemente patruya di polis seccion Noord a bay direccion Jaburibari pa zuid di e Parke Curazon pa muchanan di scol cu tabata haci fastioso den e bus di Arubabus.
Na yegada chofer di e bus di inicial K a declara cu diferente mucha di scol sinta parti patras di e bus, desde e porta di banda ta papia palabranan vulgar den bus.
Segun chofer K, el a papia cu e muchanan pero toch nan a sigui.
ORANJESTAD(AAN): Diahuebs e sospechosonan N.L.G.M, C.G.C.H, T.M, M.M.R.R, A.O.R, S.A.A.G, F.E.A y A.J.L a presenta dilanti di huez na corte di husticia.
Nan a wordo acusa di ta envolvi entre otro den dos caso di atraco riba joyeria.
Ta trata di un atraco riba joyeria Shiva’s na Maart 2012 y un atraco riba Time Square Gold & Gems na October 2013.
Tambe algun di e sospechosonan a wordo acusa di posesion di arma y droga y labamento di placa.
Geriater Dr. Sandro Waterloo ta anuncia:
ORANJESTAD (AAN) – Dr. Sandro Waterloo ta un profesional Arubiano cu a studia na Hulanda y e tin un specializacion den Geriatria.
Den entrevista cu Matutino DIARIO el a menciona cu e ta presta servicio como Internista y Geriater den e “Poli Interne Geneeskunde” cu ta un servicio di Dr. Horacio Oduber Hospital.
E ta traha den team work cu otro specialistanan cu ta: Dr. Elena Sanchez, Dr. Karina Kelly, Dr. Jaclyn de Kort y Dr. Arjen Hoogendam.
E tema principal di cual Dr. Waterloo kier a enfatiza riba dje, ta un proyecto innovativo pa Aruba, y cual lo ta un avance grandi riba tereno di Geriatria: E Clinica di Memoria.
Presentando cuater unidad y cantidad di oportunidad pa estudio
ORANJESTAD (AAN):: Un di e institucionnan mas grandi di enseñansa na Aruba, esta Colegio E.P.I (Enseñansa Profesional Intermedio) lo ta presente cu un booth grandi durante Aruba College Fair na Renaissance Convention Center e fin di siman aki. E studiante y maestronan ta bon prepara pa ofrece informacion tocante tur cuater unidad di EPI, como tambe tocante e facilidadnan y e rekisitonan pa aplica. E cuater unidadnan ta: Hospitality and Tourism, Economia, Ciencia y Tecnologia y Salubridad y Servicio.
Cu hopi entusiasmo Deckson Lacle, kende ta studiante di e unidad di hospitalidad y turismo ta preparando cu e team di docente y studiante pa atrae studiantenan nobo pa nan school. El a bisa den un entrevista cu no solamente EPI ta un di e schoolnan mas grandi na Aruba, pero tambe e ta uno cu un bon nomber y un excelente futuro su dilanti.
ORANJESTAD (AAN): Ta e temporada di yobida y esaki ta trece cu ne cu tin actividad di influenza den region y esaki tambe ta e caso na Aruba. Departamento di Salud Publico Aruba (DESPA) ta haya necesario pa informa y trece na atencion di publico kico influenza ta y su consecuencianan.
Influenza ta un infeccion causa pa un virus, cu ta afecta principalmente e sistema respiratorio: nanishi, garganta, e bronkionan y ocasionalmente e pulmonnan. Un infeccion cu influenza ta dura mayoria di biaha por lo menos un siman y ta caracterisa su mes door di keintura repentino, dolor di musculo, dolor di cabes, curpa kibra, tosamento seco, dolor di garganta y nanishi ta core.
E virus ta transmiti su mes masha facil di hende pa hende door di e particulanan den aire cu e persona infecta ta produci na momento di nister of tosa. Mayoria di hende infecta ta recupera dentro di un pa dos siman sin necesidad di asistencia medico.
Nan lo tin mas booth pa informa di tur nan facultadnan
ORANJESTAD (AAN): E fin di siman aki Universidad di Aruba tambe ta forma parti di e Aruba College Fair cu tur e diferente facultadnan cu e institucion di enseñansa di nivel HBO y universiteit ta ofrece aki na Aruba mes. E facultad di Social Work and Development (Trabao Social y Desaroyo) ta ofrece un estudio di cuater aña cu un cantidad diverso di oportunidadnan pa un bunita carera.
Nicole Hart, docente na e institucion aki a splica den un entrevista cu e preparacionnan ta bayendo bon y hasta lo ofrece un quiz cu tur esunnan interesa den e carera aki por haci pa nan mes y determina nan tin e capacidadnan pa atende e estudio aki.
Hunto cu un team cu ta inclui studiante y maestronan, lo contesta tur pregunta di e bishitantenan, sea ta hoben of mayor y asina ta spera di por recruit candidatonan entusiasma cu kier “ta e cambio” y haci un diferencia den nos comunidad.


c: text/html

text:
Laman Karibe
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Laman Karibe (òf Laman Caribe) ta un laman tropikal pegá ku Oseano Atlántiko i zùit-ost di e Golfo di Mexico. E ta tuma gran parti di Plato Karibense i ta yega te Venezuela, Colombia i Panama den zùit, Costa Rica, Nicaragua, Honduras, Guatemala. Belize i e península di Yucatan di Mexico na parti wèst, i pa parti nort e islanan di Antias Mayor manera Cuba, Hispañola, Jamaica i Puerto Rico anto pa parti ost e Antias Menor.
Laman Karibe ta un di e lamannan salu mas grandi na mundu i tin un area banda di 2.754.000 km² (1.063.000 mia²). E laman su punto mas hundu ta e Trinchera Cayman, entre Cuba i Jamaica, na 7.696 meter (25.220 pia) bou di nivel di laman.
E area kompletu di e Laman Karibe, espesialmente e islanan numeroso, ta konosí komo Karibe. E kosta di Sur Amérika i Amérika Sentral tin yen golfo i bahia, por ehèmpel e Golfo di Venezuela, Golfo di Darien i e Golfo di Honduras.
Historia[editá | editá fuente]
E palabra "Karibe" ta deriva for di e Caribnan, un di e indjanan dominante ku tabata den e region ora e europeonan a diskubri e area di Karibe i a haña kontako ku varios indigeno den a area aki durante e fin di e siglo 15. Despues di e deskubrimientu de Karibe pa Kristofer Kolumbús na aña 1492 e nomber spaño "Antias" a wordu designa na e area, i deriva for di esaki a yama llaman "Oceano de las Antias" i ta te ahinda un nober alternativo pa Laman Karibe den varios lenga Europeo. Durante e prome siglo despues di deskubrishon Spaña tabata e poder dominante
E Laman Karibe tabata deskonosi na Europeonan prome ku 1492. Ora Kolumbus a yaga einan buskando un ruta alternativa pa yaga India. Despues di deskubrimiento Europa a kolonisa e area lihé i Karibe a bira un basé pa Komersio i transporte Europeo anto e rikesa aki a attracti tambe hopi Pirateria
Awendia e area ta konsisti di 22 teritoria insular anto e ta grens 12 pais kontinental. Pasobra e tin un abundansia di solo, tempreturanan kayente henter aña ront i hopi playanan i otro destistinashion pa bishita, durante e d dos parti di siglo 20 i sigui den siglo 21 Laman Kariba ta un area masha inportante pa turismo, i e mayor luga di turismo krusero.
Geologia[editá | editá fuente]
Laman Kariba ta situá riba e Plata Karibense. Ta estima e edat di e Laman entre 20.000 aña pa 570 million aña bieu. Karibe ta separa den 5 basín appart sepera for di otro ku serunan marino. Oceano Atlantiko ta drenta laman karibe via di e Anegada Passage Anegada Passage situá entre Antia Chiki i Islanan virgin i na Windward Passage situá entre Cuba i Haiti. E kanál Yucatán ta konnekta Laman Karibe ku Golfo di Mexico
E Plata Karibense tin hopi actividat ku tin e effecto ku tin hopi riskiko di Terremoto i Maremoto ku por kousá Tsunami ku por hasi hopi daño na Islanan Karibeño. Data sientifiko a mustra ku e delaster 500 aña tabata tin mas ku 12 Teremoto riba di 7.5 grado riba escala Richter
Ekologia[editá | editá fuente]
Laman Karibe ta kontene 9% di tur e Ref di koral na mundu, kubriendo 52,000 km2 mayoria di nan ta situa banda di e islanan karibense i e kosta Sentro Merikano
Durante e delaster 10 añanan e awanan di Laman Karibe a subi na temperatura i esaki ta forma peliger na su Refnan. Refnan ta supporta un di e ekosystemanan mas riku na mundo pero tambe nan ta mashá fragil. Ora awa bira muchu kayente pa muchu largu sierto plankton yama zooxanthellae ku ta biba huntu ki e koral den e polipnan ta muri. E matanan aki ta duna kuminda na e koral i ta dun'é su koló. E resultado aki nos ta yama Bleekmentu di Koral anto por destui areanan extenso di Ref.
E habitatnan supporta dor di Koral ta di hopi importansia pa aktividatnan manera Piskamentu i Sambuyamentu i ta duna Karibe un balor extra di $3.1-$4.6 bilion pa aña. Si sigui destrui e Refnan esaki por daña e ekonomia di mayoria isla
Ekonomia i Aktividat Humano[editá | editá fuente]
E area di Karibe tin hopi aktividat humano for di tempu di kolonisation. E laman ta e di 2 area di produsi Krudo mas grandi na mundu, approksimadamente 170 míon ton pa aña. Tambe pa Piska e area ta di gran importansia tin un industria di piska masha grandi mes den Laman Karibe ku ta produsi approksimadamento mei míon ton di piska ma aña.
E aktividat humano tambe ta trese hopi pollision, organisasion di kuidu Pan Amerikana a deskubri ku solamente 10% di awa usá ta wordu purifika prome ku e yega laman. E area di karibe ta supporta un kantidat di turisma masha haltu. Approksimadamente 12 míon hende pa aña ta bishita e area, inkluiendo 8 míon turista krusero. Turismo basa tiba sambuyamentu i snorkelmentu riba Ref di Koral ta un kontribuidor masha grandi mes na e ekonomianan di sierto isla

robotstxt: allowed

filter: keep


text:
Anunsio
Klik riba "Duna of lesa kondolensia" pa expresá bo kondolensia na famianan di e difuntu.
Publiká riba: 20-08-2007
Gerardo Martir Jacobs
Na number di su
Yunan
Hermenegildo “Hildo” Jacobs i Famia
Chriselda “Chichi” i Silvio Nicolaas-Jacobs i Famia(na hulanda)
Marcelino “Lino” i Mercedes “Chichi” Jacobs-Martina i Famia
Migala “Gala” Pietersz-Jacobs i Famia
Lucio “Boy” Jacobs i famia
Judith “Dith” i Nelson Martina-Jacobs i Famia
Nilva “Bebi” i Winfred “Freddy” Isebia-Jacobs i famia
Mayra Jacobs i famia (na hulanda)
Rignald i Mildred “Mila” Jacobs-Tromp i Famia
Beatrix “Bea” i Ludwig “Luti” Petronia-Jacobs i Famia (na hulanda)
Wilbert i Janice Jacobs-Philip i Famia (na hulanda)
Edsel Jacobs i famia
Sharline i Stanley Gijsbertha-Jacobs i Famia
Rudsel Jacobs i Jaqueline Salome i Famia
Ñetunan(65)
Betina Jacobs i rumannan, Jaqueline Nicolaas i rumannan, Ingemar Jacobs i rumannan, Remsy “Capi” Betorina i rumannan, Marlon van Thijs i rumannan, Lindomar i Lismarie Candelaria i rumannan, Essedin Jacobs i rumannan, Irseline Kroon, Betsabeth Mingel i rumannan, Remsley “delega” Pietersz i rumannan, Edsel Jacobs i rumannan, Junello “Nelo” Martina i rumannan, Solaika Isebia i rumannan, Marisela Kartodimedjo-Felicia i ruman, Curtney “Poppen” Jacobs i rumannan, Alejandro “Alex” Petronia i rumannan, Jurandy Jacobs, Juraiska Jacobs, Samuel Gijsbertha i rumannan, Vivicka Statia.
81 Bisañetu i 6 tumañetu
Subrinonan
Sisto i Mildred Seferina i rumannan,
Elvia i Wotty Seferina i rumannan.
Primu i primanan Boy Kopra i rumanan
Su bon amigu: Eddy (Baas) Bouwland
Su Bon Bisiñanan: Sonaida Richard-Hous i Boeboechi Isenia
Demas famia i amigunan: Jacobs, Nicolaas, Pietersz, Martina, Isebia, Petronia, Tromp, Philip, Gijsbertha, Salome, Stroop, Seferina, Kopra, Copra, Schoop, van Thijs, Betorina, Sterling, Davelaar, Izei, Paula, Jeandor, Reigina, Manuela, Maduro, Wawoe, Candelaria, Statia, Vos, Matrona,Eduarda, Pieters, Perucho Martha i rumannan, Bianca Sarabia, Selma Vos i Zusternan di Wit gele Kruis.
Akto di entiero lo tuma lugá Djarason 22 di Ougùstùs 2007 saliendo for di El Consolador pa santana katóliko na Groot Kwartier. Ta risibí bishita di kondolensha for di 13.00 or te ku 15.30 na El Consolador. Promé ku entiero lo tin un santu sakrifisio di misa na misa di Groot Kwartier. Dianan promé ku entiero ta risibí bishita di kondolensha entre 19.00 pa 21.00. na Huronsweg 1 Groot Kwartier. Despues di entiero no ta risibí bishita di kondolensha na kas.
Si akaso nos por a lubidá nòmber di un persona òf famia, no tuma nos na malu pa motibu ku ta den nos tristesa nos a lubidá riba dje.


text:
Sr. Castro Peres, Presidente di Aruba Reef Care Foundation a splica cu dia 15 Januari lo tin e prome competencia di Jaag riba Lionfish pa 2017. Esey ta conhuntamente cu Palm Island. Aruba Reef Care Foundation ta organisa e Campeonato The Palm Island Aruba Reef Care Foundation Lionfish Challenge.
Ya tin basta participante cu ta jaag ariba e piscanan aki. Mayoria di e piscanan aki lo wordo parti diadomingo pa bishitantenan di Palm Island. Manera Sr. Peres a sigui splica cu nan lo sigui cu nan campaña ya cu e ta un campaña continuo. Aruba Reef Care Foundation ta purba di organisa mas di un competencia pa aña pa mantene e poblacion di Lionfish abao y pa mantene e jaagdonan activo, pa motivanan y pa nan haya smaak. Ta zorg pa e jaagdonan haya bon placa na efectivo como premio y tambe un trofeo, cual ta wordo aprecia.
Aruba Reef Care Fundacion no solamente ta traha no solamente pa conscientisa e beachnan limpi, y e lamanan, pero tambe e bida marino. Door di mantene e Lionfish su poblacion abao, ta yuda na conserva e bida marino. P’esey Aruba Care Foundation ta purba mas hopi posibel di jaag riba Lionfish y asina tambe sigui mantene e poblacion di Lionfish abao. Asina Sr. Castro Peres, Presidente di Aruba Care Foundation a splica.


text:
Un marinier ta ‘homosexual’ na Aruba y ‘hetero’ ora di regresa...
Pa bin na remarca pa un compensacion den e gastonan di vivienda, mariniernan Hulandes na Aruba a bin cu truconan nobo y creativo. Esun cu...
Miembro di Marina Real Hulandes staciona na Aruba bou investigacion pa...
Cuerpo di Marina Real aworaki tin un batata cayente den su scochi tira. Ta trata aki di un caso di corrupcion. E Chef di...
Rosa rabia, planta pas: Herencia y sociedadnan multicultural
Dr. Valika Smeulders, (naci na Corsou) ta studiando e desaroyonan rond di e presentacion di e pasado di varios comunidad di awendia. Su campo...
Varios parti di Hulanda invadi door di sneeuw
For di diferente parti di Hulanda, meldingnan ta drenta di "natte sneeuw" y Zeeland diahuebs a keda dorna cu un mantel blanco. Door cu...
Hoben di 15 aña ta comete suicido pa motibo di termento...
Un hoben di 15 aña procedente di Heerlen a comete suicido pa motibo cu e tabata wordo geter constantemente. Despues di vakantie den temporada...
Mama di Amanda Todd kier ta presente durante tratamento na Hulanda...
Mama di Amanda Todd, via di e site crowdfunding, lo kier recolecta placa pa asina e por biaha pa Hulanda pa e caso contra...
Caso di tiroteo riba parkeerplaats di Thialf
Polis ta haciendo un investigacion riba e parkeerplaats di Thialf despues di un caso di tiroteo. Esaki a sosode diasabra anochi (ora di Hulanda)...
Sharyl Maduro Reina di Dande di Hulanda
DEN HAAG – Cu un aplauso grandi di e publico Sharyl Maduro a ricibi for di man di Minister Plenipotenciario Juan David Yrausquin e...
Hulanda tambe ta sinti e control di paspoort ora di cumpra...
DEN HAAG, Hulanda - Hulanda lo bay papia cu su pais bisiñanan riba e introduccion di identificacion obligatorio ora di biaha pa exterior via...
A traha pelicula porno den Walibi: E pretpark tin pensa di...
BIDDINGSHUIZEN, Hulanda - Den e pretpark Walibi Holland na Biddinghuizen, tin un grupo cu a filma un pelicula porno. E parke di diversion a...
Un capa di sneeuw na Drenthe y Overijssel
HULANDA - Na Drenthe y Overijssel a cay e prome sneeuw pa e aña. E capa di sneeuw a wordo ricibi cu hopi entusiasmo...
Baby ta haya gas di harimento na luga di zuurstof y...
HULANDA – Un baby di ocho luna bieu a fayece despues cu dokternan accidentalmente a dune gas di harimento (lachgas) na luga di zuurstof....
Tiroteo mortal na Hellevoetsluis posibel problema di famia
HELLEVOETSLUITS, Rotterdam – Polis a cuminsa cu un investigacion grandi pa e sospechosonan di e tiroteo mortal den de Branding na Hellevoetsluis. Durante e...
PostNL a percura pa mas of menos 5.5 miyon di pakete...
Den e siman prome cu pasco PostNL a percura pa un cantidad record di pakete. Den un siman di tempo un cantidad di 5.5...
Record: 81 partido kier participa na eleccion di Tweede Kamer na...
DEN HAAG - Nunca antes asina tanto partido kier participa na eleccion pa Tweede Kamer. E kiesraad ta meld cu 18 partido nobo a...
Griep di parha a wordo haya den e “tienda di bestia...
KRIMPENERWAARD, Hulanda - Un empresa di bestia grandi den e gemeente di Zuid Holland, Krimpenerwaard, a wordo afecta pa griep di parha. Esaki ta...
Minister Yrausquin a intercambia di opinion cu lider di CDA riba...
DEN HAAG – Minister Plenipotenciario Juan David Yrausquin a reuni cu lider di fraccion di CDA den Tweede Kamer Sybrand Buma. E mandatario den...
Age Bakker (Cft): “Necesidad pa actua energicamente respecto di finansa”
Colegio di supervision financiero di Boneiro, Sint Eustatius y Saba (Cft) a enfatisa durante su bishita na Sint Eustatius dia 14 di december cu...
Presidente di Cft Age Bakker: “Saba tin su asuntonan bon na...
THE BOTTOM – Durante un bishita di Colegio di supervision financiero di Boneiro, Sint Eustatius y Saba (Cft) a conclui cu Saba te ainda...
Minister Yrausquin agradecido na e mentornan: ‘Un porcentahe grandi di studiantenan...
DEN HAAG – Minister Plenipotenciario Juan David Yrausquin durante di un reunion na Gabinete di Aruba awe diasabra 17 di December a cera conoci...
Minister Yrausquin a felicita Ryçond Santos do Nascimento cu a doctora...
DEN HAAG – Minister Plenipotenciario Juan David Yrausquin a felicita Ryçond Santos do Nascimento cu a doctora na Universidad di Groningen. Su tesis a...
Cuater polis lo haya castigo disciplinario den caso di Mitch Henriquez
DEN HAAG - Den un investigacion interno na un posibel incumplimento di obligacionnan di e agentenan cu aña pasa zomer tabata envolvi den e...
Minister Yrausquin a gradici Gobernador Refunjol pa su contribucion pa Aruba...
DEN HAAG – ‘Gobernador, bo persona a contribui na orguyo y dignidad di Aruba y na e fortalesa di Reino Hulandes. Ta obvio, Gobernador,...
Prensa no a scoge politico di aña: “Ningun a sobresali”
Prensa parlamentario no a scoge e aña aki pa e politico di aña. Tabata tin masha poco voto y e perioditanan cu por a...
Agente di team di aresto ta den situacion critico despues di...
SPAAMDAM, Hulanda - Un di e dos miembronan di un team di aresto cu a keda herida durante un explosion, a sali for di...
Tweede Kamer a tuma despedida di Samsom
DEN HAAG, Hulanda - Tweede Kamer a tuma despedida di Diederik Samsom diamars. E lider saliente di PvdA a dicidi siman pasa pa ruim...
Homber busca pa autoridad Italiano relaciona cu fraude deteni
E entradanan hudisial ku a inisiá awe mainta 13 desèmber 2016 bou di guia di un hues komisario ta ketu bai andando. Ta listrando...
Feyenoord a derota Ajax
ROTTERDAM, Hulanda - Feyenoord, kende ta riba top number 1, simplemente a hala AZ un banda cu e score di 4-0. E Amsterdammernan a...
Resultado di Seminario di Cft: Cuota di debe sostenibel ta necesario...
Willemstad – Dia 8 di december 2016 e Colegionan di supervision financiero (Cft) a tene den colaboracion cu Universidad di Corsou dr. Moises da...
80 porshento di dosente na Sint Eustatius a risibi nan sertifikado...
Sint Eustatius: Djaluna ku a pasa dosentenan na Sint Eustatius a risibí nan sertifikado di “Cambridge English”durante di un seremonia festivo na Gwendoline van...
Polis ta detene homber arma sospechoso di planea un atake na...
ROTTERDAM, Hulanda - Polis Hulandes a detene awe un homber arma di 30 aña di edad na Rotterdam, zuid di Hulanda. E tabata planeando...
PvdA ta kies awe entre Samsom y Asscher
DEN HAAG, Hulanda - Diederik Samsom y Lodewijk Asscher lo haya sa awe merdia ken di nan dos lo sigui como lider di e...
Hulandesnan mester bay core mas bicicleta
DEN HAAG, Hulanda - Hulandesnan mester bay core mas bicicleta. Den e proximo dies añanan, e cantidad di kilometer cu un bicicleta mester cubri...
Aaron John a gradua pa dokter
DEN HAAG – E studiante Arubiano Aaron John a caba cu exito su estudio di medicina na Universidad di Radboud na Nijmegen. Hunto cu...
Minister Plasterk: No tin aprobacion pa presupuesto di Sint Eustatius
Sint Eustatius: Minister Plasterk di Asuntunan Interno i Relashonnan den Reino no a aproba e presupuesto di 2017 pa Sint Eustatius. E presupuesto di...
Hulanda kier pa Belgica cera su centralnan nuclear
DEN HAAG, Hulanda - Hulanda kier pa e centralnan nuclear Belga wordo cera, te ora cu ta sigur pa loke ta siguridad di e...


text:
Ora nos ta come anasa, nos ta haya cantidadnan grandi di vitamina, mineral y fibra cu por yuda nos den multiple aspecto, aunke tampoco nos mester excede. Cu un cup pa dia ta suficiente.
Anasa ta un di e frutanan tropical mas dushi cu nos por come. Ademas di su sabor, tin varios hopi bon rason pa come anasa y nos lo dunabo esakinan.
Un di e miho cosnan cu anasa ta, cu bo por incluy’e den bo dieta den distinto forma:
Fresco, na juice, cushina, den conserva.
Ora bo come anasa, bo ta obtene mineral, vitamina, mescos cu fibranan soluble y insoluble y bromelina.
Tur esakinan ta indispensabel pa bo organismo funciona di forma corecto.
Ademas, e ta yudabo na:
Mehora bo sistema inmunitario
Un racion di anasa ta contene 130% di e cantidad diario recomenda di vitamina C., pa loke e ta un di su fuentenan di mas rico. Vitamina C ta asocia cu e reduccion di enfermedad, e stimulacion di bo sistema inmunologico y ta combati e radicalnan liber pa ta un potente antioxidante.
2. Ta preveni cancer
Ademas di proteccion di vitamina C contra radicalnan liber, come anasa por yudabo den e lucha contra cancer. Esaki, danki na otro antioxidantenan cu e ta contene:
Vitamina A, Beta-caroteno, Bromelina, Diverso compuestonan flavonoide, nivelnan halto di manganeso.
Ta importante pa menciona cu manganeso di anasa ta evita den gran medida e efectonan di e radicalnan liber riba e celulanan.
Esey ta nifica cu e celnan sano no ta desaroya den canceroso, specialmente den esunnan cu ta produci cancer di boca, garganta of pecho.
3. Mehora bo digestion
Manera hopi otro fruta, anasa ta yena di fibra tanto soluble como insoluble. Pa e motibo aki, come anasa den cantidadnan apropia por protegebo contra:
Barica cera, diarea, sindrome di intestino irita, arteriosclerosis, coagulacion di sanger, hipertension.
Ademas come anasa ta stimula e movimentonan peristaltico y e liberacion di juicenan gastrico cu ta yudabo disolve miho e alimentonan.
4. Combati tosamento y verkoud
Bromelina cu nos ta obtene ora cu nos come anasa ta reduci flema y e slijm cu ta acumula den e vianan respiratorio y den e nanishi.
Pa e rason aki, e ta yuda evita cu e enfermedadnan ta causa e tipo di sintomanan aki y ta apoya e curpa den e proceso di eliminacion di e slijm y pa disminui infeccion.
5. Ta yuda mantene e wesonan fuerte
E alto contenido di calcium y manganeso di e anasa ta haci ideal pa fortalece na gran medida bo wesonan, ta yudabo na regenera den caso di daño y pa esnan cu ainda ta den crecemento.
Manganeso ta e mineral mas abundante den anasa. Por lo anterior, na consumi un porcion di e fruta aki lo haci cu bo ta ingeri mas di 70% di bo rekerimento diario di e mineral esencial aki.
6. Preserva e salud di bo wowonan
E sentido di bista ta uno di esunnan mas importante pa sernan humano y anasa ta haci un excelente trabao ora cu ta trata di yudabo na cuida nan.
Esaki ta debi cu ora di come anasa e ta estrechamente relaciona cu e prevencion di algun deficiencia den e wowonan cu por wordo causa pa edad.
E degeneracion macular ta afecta hopi hende na edad avansa, pero e beta-caroteno di anasa ta yuda retrasa e problemanan di vision. Si bo ta sigura di inclui e cantidadnan adecua di beta-caroteno den bo dieta y bo ta logra sigui mira bon den mundo den bo biehes.
7. Ta regula e presion arterial
Bo ta corda cu nos a menciona potasium entre e nutrientenan cu anasa ta contene? Wel bon, esaki ta un di e mineralnan mas importante pa e curpa. Potasium ta un importante vasodilatador. Esaki ta nifica cu ayudo di bo vasonan sanguineo, na ta liber di tension y stress. Ademas, e ta promove un miho circulacion di bo sanger.
Ora cu bo adernan ta mantene relaha lo bo logra cu:
E presion arterial halto ta wordo manteni bao di control.
Ta evita e formacion di cloths cu por blokea e fluho di sanger.
Ta reduci e acumulacion di placa den bo arteraianan.
Ta preveni enfermedadnan grave manera arteriosclerosis, atakenan di curason y deramenan celebral.
8. Ta yuda maneha y controla artritis
Esaki ta kisas un di e uzonan di mas celebre di anasa pa loke ta trata salud. Come anasa por yudabo na reduci e inflamacion di e articulacion y musculonan, particularmente den esunnan afecta pa artritis.
Danki na Bromelina, cu por wordo asocia principalmente cu kibra e complehonan di proteina, anasa tin efectonan grandi anti inflamatorio.
E efectonan ta preveni dolornan intenso y ta yuda cu e molesternan ta menor. Esaki tan ifica cu bo por realisa bo actividadnan cu mayor comodidad.
Evita exceso ora di come anasa
Si ta berdad cu anasa ta un fruta cu inumerabel beneficio, nos no por lubida su aporte na sucu. Pesey, ta importante pa ora cu bo come, sigura pa midi e porcionnan. Un porcion di anasa ta ekivalente na loke ta bal den un kopi chikito. Den e caso di bebe su juice, ta bon idea pa combina cu algun vegetal.
8 Beneficio pa come anasa habitualmente
Ora nos ta come anasa, nos ta haya cantidadnan grandi di vitamina, mineral y fibra cu por yuda nos den multiple aspecto, aunke tampoco nos mester excede. Cu un cup pa dia ta suficiente.


text:
Archivo di e Categoria ‘Policial’
ORANJESTAD (AAN): Gobernador a firma e decreto, y tres detenido na St. Maarten lo wordo extradita pa Merca. Esaki ta nifica e fin di e lucha di e tres detenidonan aki, encarcela desde 2013, buscando forma pa evita e extradicion. Ta trata di Ramphis “Ronchi” Rietwijk naci na Curacao na 1965, como tambe Gilbertico “Kalala” Felisia naci 1978 na Curacao, y Rogelio “Greg” Koeiman naci na 1968 na Aruba, y acusa door di Fiscal na New York di traficacion di droga. Awe den DIARIO tin mas detaye.
LONG ISLAND: E cabezante di droga di Mexico, Joaquin “El Chapo” Guzman na un forma inespera a wordo extradita Diahuebs for di Mexico riba un avion priva di FBI, y traslada non-stop te na MacArthur Airport na Long Island, New York.
ORANJESTAD(AAN): Algo prome cu 1’or di madruga, a keda registra un atraco violento na un cas na Juana Mortostraat 30.
Un señora kende ta fungi como Taxista, a yega cas y a wordo atraca pa dos criminal. El a describi nan como personanan hoben, flaco, y estatura halto.
Ora e esposo di 80 aña di e señora a sali pa defende, el a haya un sla basta fuerte cu e cabo di e pistola riba su cabez. E dos atracadornan a huy sin haya nada.
Ambulance hunto cu Slachtofferhulp a presenta na e lugar pa asina trata e homber y tambe yuda e señora den e susto.
E homber tabata na tino y a wordo transporta pa Hospital pa cuido medico. Esaki ta di dos atraco den mesun siman den casi mesun vecindario.
Cuerpo di Recherche y demas unidadnan special di polis ta riba un alerta pa asina tira man riba e sospechosonan aki.
Comunidad mester ta atento!
ORANJESTAD (AAN): E noticia aki a ser emiti diaranzon atardi unda Cuerpo Policial Aruba ta pidi colaboracion di comunidad. Ta ser pidi pa ta atento riba posibel movecion cu por ta tumando lugar na Aruba di parti di 6 preso Venezolano cu a huy dialuna ultimo di e prizon “Centro de Coordinacion Policial Nro.2 de la Policia” di Estado Falcon pa mas o menos 2:00am. Nan no a habri buraco den e murayanan, pa locual ta kere cu nan a huy via dak.
ORANJESTAD (AAN): Cu urgencia polis a wordo instrui pa nan bay mesora na un cas den Caya Silvia Godett na unda lo trata ta atraca un homber den cas.
Patruya San Nicolas den un rato a presenta na e sitio y e homber inicial H. a declara di ta para pafo ta huma y ta bebe.
ORANJESTAD(AAN): Den careda di 8:42’or di Dialuna anochi, e patruya di Playa pasando den e area di Cumana a bin topa cu un accidente cu tres auto envolvi.
Mesora a cuminsa sera caminda pa asina investiga kico por a pasa den e accidente. Polis di trafico tambe a presenta na e lugar y a bin saca e conclusion cu e Kia Picanto color cora a bay pa lora na su man robes.
ORANJESTAD (AAN): Durante e siman di dia 9 pa dia 15 di januari, Visibility Team di Polis a sigui mustra su cara tur caminda den Oranjestad cu accionnan di control na pia y den auto. Cu yegada di e barco crucero Aida Diva, riba dia 9 di januari, cu mas o menos 2200 turista, Visbility Team a tene control rond di maingate di waf como tambe e area di e mercadonan chikito y banda di Paddock.
ORANJESTAD(AAN): Diamars atardi na altura di Savaneta 227, un Honda Accord y un Chevrolet Spark a dal den otro. Caminda muha kizas a hunga un rol den e accident aki, y Polis tin di determina kende tin culpa. Debi na e choque, e chofer masculino di e Chevrolet tabata keha brasa y lomba. Ambulance a yega y paramediconan a atende cu e chauffeur, y a dicidi cu mihor opcion ta pa hibe Hospital pa saca X-Ray y demas tratamento. Daño material tabata considerable.
ORANJESTAD (AAN) – E Colombiano biba na Aruba, W.D., a presenta dilanti Hues pa e caso cu Ministerio Publico a cuminsa contra dje.
MARIHUANA Y ARMA
Fiscal a bisa cu e acusacionnan contra W.D. ta cu riba 5 Februari 2015, e tabatin marihuana y un sambechi y un pistol di aire cu ta wordo considera un arma riba un caminda publico. W.D. a bisa Hues cu e no tin abogado. Hues a remarca cu biaha pasa na October 2016 tampoco e tabatin abogado. Segun W.D. el a haya e carta laat. Hues a bisa cu e lo bay trata e caso toch.
ORANJESTAD (AAN)- Por a compronde cu ainda no tin ningun pista di e atracadornan di La Estrella, pero recherchenan ta trahando duro ariba e caso aki.
Manera ta conoci Diasabra pasa pa mas o menos 6.45 net ora cu e lugar ta bay cera su portanan a drenta dos homber sin cara tapa y a menaza e dos trahadornan muher cu tabata eyden cu arma.
Comisario Vanessa Kock:
ORANJESTAD (AAN): Durante un entrevista cu Comisario di polis, Vanessa Kock, el a duna di conoce cu KPA ta encarga cu siguridad den Carnaval pa tur cos cana manera mester ta. Pero hopi hende no ta para keto un rato riba e costo cu esaki tin pa cuerpo policial y e budget cu ta haya pa traha cun’e durante aña. E ta splica cu Carnaval ta un di e eventonan di mas grandi cu tur aña na principio polis ta haya su mes cun’e.
E sospechoso ta bisa cu el a actua den defensa propio
ORANJESTAD (AAN) – E Arubiano J.D. a bisa Hues cu el a los un tiro pa scapa su mes di un grupo di hende cu tabata core su tras. E bala a alcansa e homber M. na su bariga. Fiscal ta considera esaki un intento di mata y no ta haya cu J.D. por bisa cu el a actua den defensa propio. El a exigi 6 aña di prison.
Despues di a baha for di autobus
ORANJESTAD (AAN): Den oranan di anochi prome cu mey anochi un yamada a drenta na Polis cu tin un persona cu a wordo asalta.
Na yegada a resulta cu e señora a baha for di Autobus y canando direccion Primavera pa su cas un Tercel cu dos homber a presenta y asalte.
Dos homber a keda deteni
ORANJESTAD (AAN): Den Caya Mazurka Polis a haci dos detencion. E tin henter un storia rond di e caso. Ademas di a haya marihuana den e vehiculo, ta wordo menciona cu e auto ta horta.
Den e auto tabata tin dos homber adulto y un muher mas dos mucha. Polis a atende cu e chauffeur riba e auto y e droga haya den e auto.
Segun e chauffeur, e auto el a cumpre cu 4000 florin na man mas otro auto. Mirando e sospecho cu e auto ta horta a bay over na e detencion di e dos hombernan. E muher tambe a ser hiba warda. E tabata bisa cu e no sa nada. Riba e foto por haya un bista di e situacion.
ORANJESTAD (AAN): Parce pa algun tempo caba tin investigacion andando relaciona cu lo tin militarnan cu ta encarga cu huurmento di cas pa marina por huur pa nan personal. Parce lo a yega na oido di alto mando cu lo tin deal haci, y cu lo tin hende ta beneficia di esaki consecuentemente tin cabeznan a cuminsa cay.


text:
Un hoben di 15 aña procedente di Heerlen a comete suicido pa motibo cu e tabata wordo geter constantemente. Despues di vakantie den temporada di Pasco e no tabata kier a bay scol mas. Esaki su famianan a declara na un canal di television local di Hulanda. Segun e famia, tanto e alcaldia (gemeente) como e scol no a haci mucho pa brinda ayudo na e hoben
Segun un ruman muhe di e victima, mayoria di e termentonan aki tabata sosode online, posiblemente door di otro alumnonan di su scol. Via cuentanan anonimo, nan tabata pone su nomber bou di potretnan. Tambe e tabata wordo insulta online.
Shete siman pasa e famia a bin descubri cu e tabata wordo geter, despues cu e hoben a purba di comete suicidio pa prome biaha. “El a conta cu e tabata wordo geter y cu e tabata sinti’e su so”, su ruman a declara.
Tambe e hoben a conta cu na scol, niun hende no tabata papia cun’e. Segun su rumannan, na cas e tabata haci mescos cu nada no ta pasando y no tabata papia mes over di e termento (bullying). E tabata mustra contento y tabata bisa “cu nos lo sinti nos mes tristo si e conta nos loke ta pasando cun’e”.
Despues di su prome intento di suicidio, tanto polis, scol y e gemeente a wordo poni na altura. Nan a hiba un combersacion cu e hoben, pero esaki no a produci ningun resultado.
“Nan a puntr’e si e tabata tin mester di ayudo, pero e hoben a contesta cu no. E tabata tin solamente 15 aña y nan no a dun’e e yudansa cu e tabata tin mester”. Esaki segun su famia.
Riba e ultimo dia di vakantie, e hoben a comparti su decision cu su famia. E no tabata kier a bay scol mas y tampoco kier a sigui biba.
Segun scol y gemeente Heerlen nan a haci tur loke tabata na nan alcanse pa duna e hoben ayudo. Gemeente ta bisa cu nan tabata tin contacto cu funcionarionan di team di expertisio di e gemeente mes. Pero lastimamente, nada no tabata por a wordo haci pa evita e tragedia aki.
Wethouder Clemens a bisa di ta den shock cu e noticia aki. “Nos ta expresa nos mas sentido pesame na famia y amigonan di e victima”.
Hoben di 15 aña ta comete suicido pa motibo di termento (bullying)
Un hoben di 15 aña procedente di Heerlen a comete suicido pa motibo cu e tabata wordo geter constantemente. Despues di vakantie den temporada di Pasco e no tabata kier a bay scol mas. Esaki su famianan a declara na un canal di television local di Hulanda. Segun e famia, tanto e alcaldia (gemeente) como e scol no a haci mucho pa brinda ayudo na e hoben